|  |  |
| --- | --- |
| **ΠΡΟΣ: ΜΜΕ** | ΔΗΜΟΣ ΛΑΜΙΕΩΝ  Γραφείου Τύπου  & Επικοινωνίας  **Λαμία, 21/4/2017** |

**Ο Δήμος Λαμιέων φέρνει τους αγρότες πιο κοντά στην πληροφόρηση**

Ο Δήμος Λαμιέων σας προσκαλεί την Τρίτη 25 Απριλίου και ώρα 13:00 στην αίθουσα Δημοτικού Συμβουλίου, που βρίσκεται στην οδό Αινιάνων 6 – 8, στην παρουσίαση του Ηλεκτρονικού Κόμβου Αγροτικής Πληροφόρησης του Δήμου Λαμιέων.

Ο Ηλεκτρονικός Κόμβος είναι μια πρωτοβουλία του Δήμου προς όφελος του τοπικού αγροτικού πληθυσμού και απευθύνεται σε όσους δραστηριοποιούνται επαγγελματικά ή ερασιτεχνικά στον αγροτικό τομέα ή ενδιαφέρονται να δραστηριοποιηθούν σε αυτόν.

Στόχος της πρωτοβουλίας είναι η συστηματική παροχή ουσιαστικής, έγκυρης, και αξιόπιστης πληροφόρησης. Στο πλαίσιο αυτό πραγματοποιείται σε συστηματική βάση αναγνώριση, διασταύρωση, ανάλυση, αξιολόγηση και παρουσίαση πληροφοριών.

Η θεματολογία της πληροφόρησης καλύπτει τεχνικά, διοικητικά, αναπτυξιακά, χρηματοδοτικά και άλλα αντικείμενα που αφορούν οριζόντιες πτυχές της αγροτικής δραστηριότητας ή τα επιμέρους παραγωγικά συστήματα που έχουν ισχυρή παρουσία στα όρια του Δήμου ή με δυναμική περαιτέρω ανάπτυξης.

 Από το Γραφείο Τύπου